PREVÁDZKOVÝ PORIADOK ŠPORTOVÉHO A VIACÚČELOVÉHO AREÁLU

**Prevádzkovateľ:**

**Základná škola, Komenského 12, Sobrance**

**Návštevné hodiny pre verejnosť ( mimo štátnych sviatkov ):**

**Utorok, Štvrtok 16.30 – 20.00 hod.**

**Sobota, Nedeľa: 15.00 – 19.00 hod ( každý nepárny týždeň )**

**Článok 1
Úvodné ustanovenia**

1. Na účely tohto prevádzkového poriadku športového a viacúčelového areálu (ďalej len „prevádzkový poriadok“) sa rozumie, že športový a viacúčelový areál (ďalej len „ŠVA“) je areál pre prevádzkovanie aktivít - hry, šport, rekreácia a oddych obyvateľov mesta Sobrance.

2. Súčasťou ŠVA je:
a) viacúčelové ihrisko s umelou trávou o rozmeroch 33 x 18 m (ďalej len „VI“),
b) skatepark
c) hokejbalové ihrisko

d)trávnaté futbalové ihrisko,
ktoré sa nachádzajú na parcelách 508/2, 508/20, v katastrálnom území obce Sobrance
3. Správcom ŠVA je ZŠ Komenského 12, Sobrance, ktorá je jeho prevádzkovateľom.

**Článok 2
Všeobecné organizačné ustanovenia**

1. Každý užívateľ ŠVA je povinný oboznámiť sa s týmto prevádzkovým poriadkom ešte pred vstupom do priestorov ŠVA a bez výnimky ho dodržiavať.
2. V priestoroch ŠVA je dovolené vykonávať výhradne tie aktivity, na ktoré je ŠVA prispôsobené.

3. Užívateľom ŠVA sa rozumie osoba, ktorá sa nachádza v priestoroch ŠVA.
4. Športovú, zábavnú, rekreačnú alebo inú povolenú činnosť môže v priestoroch ŠVA vykonávať každý užívateľ výhradne na **svoje vlastné riziko!** Prevádzkovateľ nezodpovedá za vznik úrazu. Týmto ustanovením sa neobmedzuje povinnosť dodržiavať prevádzkový poriadok.

5. Každý užívateľ ŠVA je povinný riadiť sa pokynmi prevádzkovateľa (správcu). Po neuposlúchnutí jeho pokynov môže byť osoba z ŠVA s okamžitou platnosťou vykázaná.

6. Užívateľ ŠVA je povinný správať sa tak, aby jeho konaním alebo nekonaním nedošlo k zraneniu, ujme na zdraví, alebo poškodeniu majetku obce. **Užívateľ je plne zodpovedný za škody, ktoré vznikli jeho pričinením.** Za maloletú osobu odpovedá jej zákonný zástupca.

7. Za škody vzniknuté nedodržaním prevádzkového poriadku a všeobecných bezpečnostných pravidiel zodpovedá osoba porušujúca tieto pravidlá, alebo jej zákonný zástupca.
8. Každý užívateľ ŠVA je povinný v priestoroch ŠVA a jeho okolí udržiavať čistotu, poriadok a nočný kľud. Prípadné znečistenie priestoru a plochy ŠVA je povinný bezodkladne odstrániť.

9. **Deti do 15 rokov musia byť na ŠVA v sprievode osoby staršej ako 18 rokov.** Správca nevykonáva dozor nad deťmi pri využívaní ŠVA.

10. **V priestoroch ŠVA je zakázané:**

a) vykonávať činnosti, ktoré obmedzujú a vyrušujú ostatných užívateľov ŠVA alebo užívateľov okolitých domov, najmä krikom, búchaním alebo hlasným púšťaním reprodukovanej hudby,

b) používať oplzlé slová a nadávky alebo inak ohrozovať mravnosť detí a mládeže,
c) podávať, požívať a propagovať alkoholické nápoje, omamné a psychotropné látky,
d) fajčiť a propagovať tabakové výrobky,

e) vchádzať a zdržovať sa v areáli pod vplyvom alkoholu alebo iných omamných látok,

f) používať zábavnú pyrotechniku a zakladať oheň,
g) vnášať strelné zbrane, strelivo, výbušniny, horľavé látky, chemikálie, ostré a sklenené predmety a ďalšie predmety, ktoré by mohli spôsobiť ujmu na zdraví,

h) vodiť a vpúšťať psov, mačky a iné zvieratá,

i) používať hracie, športové zariadenia v rozpore s jeho určením,

j) poškodzovať hracie, športové a ostatné zariadenia,

k) poškodzovať oznamovacie a informačné tabule,

l) vchádzať a parkovať motorovými vozidlami, okrem vozidiel údržby prevádzkovateľa,
m) organizovať propagačné či reklamné akcie bez povolenia prevádzkovateľa ŠVA.
11. V záujme bezpečnosti nikto okrem prevádzkovateľa a ním určených osôb nesmie zasahovať, upravovať a opravovať hracie, športové a ostatné zariadenia ŠVA.

**Článok 3
Prevádzkové ustanovenia**

1. Prevádzkové hodiny ŠVA pre verejnosť:

**Utorok, Štvrtok.**

16. 30 hod. – 20. 00 hod. – s možnosťou rezervácie pre individuálnych záujemcov a športové skupiny.

**Sobota, Nedeľa:** 15.00 – 19.00 hod ( každý nepárny týždeň )

**Počas školských prázdnin** – individuálna rezervácia

2. **Prevádzkovateľ si vyhradzuje právo prevádzkové hodiny operatívne upraviť**

( v prípade nepriaznivého počasia sa areál nevyužíva ).
3. Užívanie ŠVA pre užívateľov nad 18 rokov s trvalým pobytom v v meste Sobrance je spoplatnené iba v prípade, že bude použité osvetlenie ŠVA a to podľa určeného cenníka.

4. Rezerváciu ŠVA je potrebné dopredu dohodnúť s prevádzkovateľom ŠVA.

 Dlhodobý nájomca uzavrie nájomnú zmluvu. Správca ŠVA vedie evidenciu o používaní ŠVA a poplatkoch, ktoré odovzdá do pokladne mesta.

**Článok 4
Tiesňové volania**

Telefónne linky pre záchranné služby:
- 112 – tiesňové volanie
- 150 – hasičská a záchranná služba
- 155 – záchranná zdravotnícka služba
- 158 – polícia

**Článok 5
Osobitné ustanovenia**

1. Právnická, alebo fyzická osoba, ktorá poruší tento prevádzkový poriadok, môže byť riešená Mestskou políciou v Sobranciach v rámci priestupkového konania.

**Článok 6
Záverečné ustanovenia**

1. Tento prevádzkový poriadok nadobúda účinnosť dňom 01.05.2018 do 31.12.2018.